|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 64** | **2020 елның 27 августы** |

Депутатка, җирле үзидарәнең сайланулы органы әгъзасына, җирле үзидарәнең сайланулы вазыйфаи затына үз керемнәре, чыгымнары, мөлкәте һәм мөлкәти характердагы йөкләмәләре турында, шулай ук хатынының (иренең) һәм балигъ булмаган балаларының керемнәре, чыгымнары, мөлкәте һәм мөлкәти характердагы йөкләмәләре турында дөрес булмаган яки тулы булмаган мәгълүматлар биргән өчен, әгәр бу мәгълүматларны бозып күрсәтү мөһим түгел икән, җаваплылык чараларын куллану турында карар кабул итү тәртибе хакында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы, «Коррупциягә каршы тору турында» 2008 елның 25 декабрендәге 273-ФЗ номерлы федераль законнар, «Муниципаль вазыйфа яисә контракт буенча җирле администрация башлыгы вазыйфасын биләүгә дәгъва кылучы гражданнарның, муниципаль вазыйфа яисә контракт буенча җирле администрация башлыгы вазыйфасын биләүче затларның керемнәре, чыгымнары, мөлкәте һәм мөлкәти характердагы йөкләмәләре турында мәгълүматлар бирү тәртибе турында» 2017 елның 19 июлендәге 56-ТРЗ номерлы, «Муниципаль вазыйфа яисә контракт буенча җирле администрация башлыгы вазыйфасын биләүгә дәгъва кылучы гражданнар, муниципаль вазыйфа яисә контракт буенча җирле администрация башлыгы вазыйфасын биләүче затлар тарафыннан тапшырылган мәгълүматларның дөреслеген һәм тулылыгын тикшерү турында» 2017 елның 19 июлендәге 57-ТРЗ номерлы Татарстан Республикасы законнары нигезендә, Татарстан Республикасы Түбән Кама муниципаль районы Уставы белән, Түбән Кама муниципаль районы Советы

КАРАР БИРӘ:

1. Депутатка, җирле үзидарәнең сайланулы органы әгъзасына, җирле үзидарәнең сайланулы вазыйфаи затына үз керемнәре, чыгымнары, мөлкәте һәм мөлкәти характердагы йөкләмәләре турында, шулай ук хатынының (иренең) һәм балигъ булмаган балаларының керемнәре, чыгымнары, мөлкәте һәм мөлкәти характердагы йөкләмәләре турында дөрес булмаган яки тулы булмаган мәгълүматлар биргән өчен, әгәр бу мәгълүматларны бозып күрсәтү мөһим түгел икән, җаваплылык чараларын куллану турында карар кабул итү тәртибен расларга (Кушымта).

2. Әлеге карар рәсми басылып чыкканнан (халыкка җиткерелгәннән) соң үз көченә керә.

3. Әлеге карарны Татарстан Республикасы Түбән Кама муниципаль районы Уставы белән билгеләнгән тәртиптә, шулай ук Татарстан Республикасы хокукый мәгълүматының Интернет мәгълүмати-телекоммуникация челтәрендәге рәсми порталында бастырып чыгарырга һәм Түбән Кама муниципаль районының рәсми сайтында урнаштырырга.

1. Әлеге карарның үтәлешен контрольдә тотуны үз өстемә алам.

Түбән Кама муниципаль

районы Башлыгы А.Р.Метшин

Түбән Кама муниципаль районы Советының

2020 елның 27 августындагы

64 номерлы карарына

кушымта

Депутатка, җирле үзидарәнең сайланулы органы әгъзасына, җирле үзидарәнең сайланулы вазыйфаи затына үз керемнәре, чыгымнары, мөлкәте һәм мөлкәти характердагы йөкләмәләре турында, шулай ук хатынының (иренең) һәм балигъ булмаган балаларының керемнәре, чыгымнары, мөлкәте һәм мөлкәти характердагы йөкләмәләре турында дөрес булмаган яки тулы булмаган мәгълүматлар биргән өчен, әгәр бу мәгълүматларны бозып күрсәтү мөһим түгел икән, җаваплылык чараларын куллану турында карар кабул итү тәртибе

1. Әлеге тәртип депутатка, җирле үзидарәнең сайланулы органы әгъзасына, Түбән Кама муниципаль районы җирле үзидарәнең сайланулы вазыйфаи затына, шулай ук депутатларга, җирле үзидарәнең сайланулы органы әгъзаларына, Түбән Кама муниципаль районы составына керүче авыл җирлекләренең җирле үзидарәнең сайланулы вазыйфаи затларына карата, мондый җирлекләр тарафыннан муниципаль вазыйфа биләүче затларның (алга таба – муниципаль вазыйфа биләүче зат) хокукый дәрәҗәсен (статусын) билгеләүгә бәйле мөнәсәбәтләрне хокукый җайга салуны гамәлгә ашыру буенча вәкаләтләрне тапшыру очрагында, үз керемнәре, чыгымнары, мөлкәте һәм мөлкәти характердагы йөкләмәләре турында, шулай ук хатынының (иренең) һәм балигъ булмаган балаларының керемнәре, чыгымнары, мөлкәте һәм мөлкәти характердагы йөкләмәләре турында (алга таба - керемнәре, чыгымнары, мөлкәтләре һәм мөлкәти характердагы йөкләмәләре турында мәгълүмат) дөрес булмаган яки тулы булмаган мәгълүматлар биргән өчен, әгәр бу мәгълүматларны бозып күрсәтү мөһим түгел икән, җаваплылык чаралары (алга таба – җаваплылык чаралары) турында карар кабул итү процедурасын регламентлый.

2. «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 40 статьясындагы 7.3-1 өлеше нигезендә, керемнәре, чыгымнары, мөлкәте һәм мөлкәти характердагы йөкләмәләре турында дөрес түгел яки тулы булмаган мәгълүматлар биргән муниципаль вазыйфаларны биләүче затларга карата түбәндәге җаваплылык чаралары кулланыла:

* 1. кисәтү;

2) депутатны, җирле үзидарәнең сайланулы органы әгъзасын, аның вәкаләтләре вакыты беткәнче, тиешле муниципаль берәмлек Советында, тиешле муниципаль берәмлекнең җирле үзидарә сайланулы органында вазыйфа биләү хокукыннан мәхрүм итеп, тиешле муниципаль берәмлек Советында, тиешле муниципаль берәмлекнең җирле үзидарәсенең сайланулы органындагы вазыйфадан азат итү;

3) аның вәкаләтләре вакыты беткәнче, даими нигездә вәкаләтләрен гамәлгә ашыру хокукыннан мәхрүм итеп, даими нигездә вәкаләтләрне гамәлгә ашырудан азат итү;

4) аның вәкаләтләре вакыты беткәнче, тиешле муниципаль берәмлек Советында, тиешле муниципаль берәмлекнең җирле үзидарә сайланулы органында вазыйфа биләүне тыю;

5) аның вәкаләтләре вакыты беткәнче, даими нигездә вәкаләтләрне башкарудан тыю.

3. Муниципаль вазыйфаларны биләүче затларга карата әлеге Тәртипнең 2 пунктында санап үтелгән җаваплылык чараларының берсе буларак куллану турындагы мәсьәлә тиешле муниципаль берәмлек Советы (алга таба – Совет) тарафыннан карала.

Күрсәтелгән мәсьәләне карау өчен «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 40 статьясындагы 7.3 өлешендә каралган муниципаль вазыйфаны биләгән затка җаваплылык чараларын куллану турында Татарстан Республикасы Президентының Советка кергән гаризасы нигез булып тора.

4. Җаваплылык чараларын куллану турында Татарстан Республикасы Президенты гаризасы Совет тарафыннан ул кергән көннән өч айдан да соңга калмыйча карала.

5. Совет муниципаль вазыйфаны биләүче затка, аңа карата җаваплылык чараларын куллану турындагы мәсьәләне карау хакында күрсәтелгән мәсьәләне карау датасына кадәр биш эш көненнән дә ким булмаган вакыт эчендә язма рәвештә хәбәр итә.

Совет утырышы урыны һәм вакыты турында хәбәр ителгән муниципаль вазыйфаны биләп торучы затның килмәве Татарстан Республикасы Президентының җаваплылык чараларын куллану турындагы гаризасын карауга комачауламый.

6. Муниципаль вазыйфаны биләүче затка карата җаваплылык чараларын куллану турында Татарстан Республикасы Президенты гаризасы Совет утырышында Совет Регламентында билгеләнгән тәртиптә карала.

Күрсәтелгән мәсьәләне караганда, муниципаль вазыйфаны биләүче затка тапшырылган мәгълүматлар буенча аңлатмалар бирү мөмкинлеге бирелергә тиеш.

Муниципаль вазыйфаны биләүче затка карата җаваплылык чараларының берсен куллану турындагы мәсьәләне караганда, депутатлар тарафыннан мәнфәгатьләр каршылыгын булдырмау һәм җайга салу буенча таләпләр үтәлергә тиеш. Совет утырышында рәислек итүче депутатларга мәнфәгатьләр каршылыгы булу яки барлыкка килү мөмкинлеге турында хәбәр итәргә тәкъдим итәргә тиеш.

Мәнфәгатьләр конфликтын булдырмау яки җайга салу максатларында, мәнфәгатьләр конфликтын яклаучы депутат рәислек итүче тарафыннан карар кабул итүдән читләштерелә.

7. Татарстан Республикасы Президенты гаризасын карау нәтиҗәләре буенча, муниципаль вазыйфаны биләүче затка карата җаваплылык чараларын куллану яисә җаваплылык чарасын кулланудан баш тарту турында карар кабул ителә.

Күрсәтелгән карар Совет Регламентында билгеләнгән тәртиптә кабул ителә.

Аңа карата Татарстан Республикасы Президенты гаризасы кергән депутат тавыш бирүдә катнашмый.

8. Җаваплылык чарасын куллану турындагы карар гаделлек, чамалау, пропорциональ булу һәм кире кайтмау принциплары нигезендә, кылынган коррупцион хокук бозу характерын, аның авырлыгын, аны кылган вакыттагы шартлар, шулай ук муниципаль вазыйфа биләүче затның үз вазыйфаи бурычларын (вәкаләтләрен) башкаруның узган нәтиҗәләрен, коррупциягә каршы тору максатларында билгеләнгән башка чикләүләрне, тыюларны һәм бурычларны үтәүне исәпкә алып кабул ителә.

Хисап чорында керемнәр, чыгымнар, мөлкәт һәм мөлкәти характердагы йөкләмәләр турында дөрес булмаган яки тулы булмаган мәгълүматлар биргән өчен бары тик бер генә җаваплылык чарасы кулланылырга мөмкин.

9. Җаваплылык чарасын куллану турындагы карарда коррупцион хокук бозуга күрсәтмә, муниципаль вазыйфаны биләүче зат тарафыннан бозылган норматив хокукый актлар нигезләмәләре, Россия Федерациясе законнарында билгеләнгән тәртиптә карарга шикаять бирү хокукы булырга тиеш.

10. Җаваплылык чарасын кулланудан баш тарту турындагы карарда мондый баш тартуның дәлилләнгән нигезе булырга тиеш.

11. Җаваплылык чарасын куллану яисә җаваплылык чарасын кулланудан баш тарту турындагы карарның күчермәсе кабул ителгәннән соң биш эш көне эчендә муниципаль вазыйфаны биләүче затка имза куйдырып тапшырыла, яисә почта аша тапшыру турында хәбәрнамә белән җибәрелә, шулай ук Татарстан Республикасы Президентына җибәрелә.

Җаваплылык чарасын куллану турында карарны муниципаль вазыйфаны биләгән затка җиткерү мөмкин булмаса яки күрсәтелгән зат кул куеп карарны кабул итүдән баш тартса, югарыда күрсәтелгән затның җаваплылык чарасын куллану турында карар белән танышудан баш тартуы яки бу карар турында аңа хәбәр итү мөмкинлеге булмау турында акт төзелә.

12. Җаваплылык чарасын куллану яисә җаваплылык чарасын кулланудан баш тарту турындагы карарга Россия Федерациясе законнарында билгеләнгән тәртиптә шикаять бирелергә мөмкин.

Түбән Кама муниципаль районы

Башлыгы урынбасары Р.И.Хәбибуллин